b'\n_START_ARTICLE_\nGustav Stresemann\n_START_SECTION_\nZgodnja leta\n_START_PARAGRAPH_\nStresemann je rojen 10.maja 1878 na K\xc3\xb6penicker Stra\xc3\x9fe v Berlinu, najmlaj\xc5\xa1i otrok sedmih otrok. Njegov o\xc4\x8de je bil distibuter in polnilec piva, vodil je tudi manj\xc5\xa1o gosti\xc5\xa1\xc4\x8de, name\xc5\xa1\xc4\x8deno v dru\xc5\xbeinsko domovanje, ponujal je tudi sobe v najem za dodatni zaslu\xc5\xbeek. Dru\xc5\xbeina je bila revnej\xc5\xa1i del srednjega sloja, a v svoji soseski so bili sorazmerno premo\xc5\xbeni in so lahko Stresemannu ponudili dovolj denarja za \xc5\xa1olnine in kvalitetno izobrazbo_NEWLINE_Stresemann je bil odli\xc4\x8den \xc5\xa1tudent, ki je \xc5\xa1e posebej izstopal pri nem\xc5\xa1kem knji\xc5\xbeevnosti in poeziji. V eseju po kon\xc4\x8danem \xc5\xa1olanju je priznal, da bi z veseljem se ukvarjal z u\xc4\x8diteljevanjem, a bi bil uporaben le za nauk jezikov in naravnih znanosti, ki pa niso nikoli predmet njegovih interesov.\xc2\xa0Odlo\xc4\x8dil se je za \xc5\xa1tudij na Univerzi v Berlinu leta 1897 za \xc5\xa1tudij politi\xc4\x8dna ekonomija. \xc5\xa0tudij mu je ponudil prve ideolo\xc5\xa1ke spore njegove dobe, \xc5\xa1e posebej nem\xc5\xa1ke dileme glede uvedbe\xc2\xa0socializma._NEWLINE_V \xc5\xa1tudentskih \xc4\x8dasih se je Stresemann vklju\xc4\x8dil tudi v bratov\xc5\xa1\xc4\x8dine \xc5\xa1tudentov. Postal je tudi aprila\xc2\xa01898 urednik univerzitetnega glasila\xc2\xa0Allgemeine Deutsche Universit\xc3\xa4ts-Zeitung, ki ga je vodil liberalni predstavnik takratnih bratov\xc5\xa1\xc4\x8din (Burschenschaften). Njegovi uradni\xc5\xa1ki uvodniki so bili pogosto politi\xc4\x8dni in o\xc5\xa1tevali ve\xc4\x8dino takrat obstoje\xc4\x8dih politi\xc4\x8dnih strank ali jih razgla\xc5\xa1ali za zlomljene..\xc2\xa0Leta 1898 Stresemann zapusti Berlinsko univerzo in preide v Univerzo v Leipzigu, kjer opravlja doktorat.\xc2\xa0Zaklju\xc4\x8di \xc5\xa1tudij januarja\xc2\xa01901, tematika doktorata pa je industrija ustekleni\xc4\x8denega piva v Berlinu. Ocenjen je z relativno visoko oceno._NEWLINE_Poro\xc4\x8dil se je leta\xc2\xa01903 s\xc2\xa0K\xc3\xa4te Kleefeld (1885\xe2\x80\x931970), h\xc4\x8derjo premo\xc5\xbenega berlinskega judovskega poslovne\xc5\xbea in sestro\xc2\xa0Kurta von Kleefelda, zadnjega poplemenitenega Nemca (leta 1918). Takrat je bil tudi \xc4\x8dlan Nacionalno socialne zveze pod vodstvom\xc2\xa0Friedricha Naumanna. Leta\xc2\xa01906 je bil izvoljen v mestni svet v Dresdnu. \xc4\x8cetudi se je prej ukvarjal z delom v obrtnih zbornicah, je\xc2\xa0Stresemann kmalu postal vodja Nacionalne liberalne stranke v Saksoniji. Leta\xc2\xa01907 je izvoljen v nem\xc5\xa1ki dr\xc5\xbeavni zbor\xc2\xa0Reichstag, kjer postane bli\xc5\xbenji sodelavec strankarskega vodje\xc2\xa0Ernsta Bassermanna. Njegova podpora socialnih programov ni bila priljubljena v stranki in je kmalu razre\xc5\xa1en s strankinega izvr\xc5\xa1nega odbora. Kmalu zatem tudi ni ve\xc4\x8d vnovi\xc4\x8d izvoljen tako v mestu kot tudi kot poslanec. Vrnil se je nazaj v posel in ustanovil Nem\xc5\xa1ko-Ameri\xc5\xa1ko gospodarsko zvezo. Leta 1914 je ponovno izvoljen kot poslanec, opro\xc5\xa1\xc4\x8den je bil tudi nabora v vojno zaradi slabega zdravja. Med vojno\xc2\xa0Stresemann vidno napreduje v stranki in po\xc2\xa0Bassermannovi smrti leta 1917 tudi postane vodja liberalne stranke._NEWLINE_V razvoju politi\xc4\x8dnih stali\xc5\xa1\xc4\x8d je zavzemal izredno dr\xc5\xbeavni\xc5\xa1ko dr\xc5\xbeo, neodvisno od politi\xc4\x8dne orientacije, ki je bila na voljo v nem\xc5\xa1kem prostoru. \xc4\x8cetudi bolj levi\xc4\x8dar v nem\xc5\xa1ki dr\xc5\xbeavi, je med vojno vidno podpiral nem\xc5\xa1ke ekspanzionisti\xc4\x8dne \xc5\xbeelje in podpiral monarha. Podpiral je tudi napade vojnih podmornic brez vnaprej\xc5\xa1njega opozorila za izkrcanje posadk, kar je kasneje postalo dogovorjeno. Vseeno pa je ostal v bistvu levi\xc4\x8dar, ki podpira socialne programe s strani dr\xc5\xbeave._NEWLINE_Po Versajski mirovni pogodbi pa tudi prej, ko se je pri\xc4\x8delo slutiti kako hude bodo reparacije za Nem\xc4\x8dijo po ocenah nem\xc5\xa1kih politikov, je Constantin Fehrenbach\xc2\xa0v govoru obsodil ta stali\xc5\xa1\xc4\x8da in povojne dogovore. Ocena, da bo "volja, da se razbijejo verige su\xc5\xbeenjstva vsajena" v generacijo Nemcev.\xc2\xa0Stresemann se je odzval na ta govor: "Bil je bo\xc5\xbeje navdihnjen v tej uri, da je rekel, kar so \xc4\x8dutili vsi Nemci. Njegove besede, izre\xc4\x8dene pod Fichtejevim portretom, zadnje besede, ki so se pome\xc5\xa1ale v \xe2\x80\x9cDeutschland, Deutschland \xc3\xbcber alles\xe2\x80\x9d, so naredile nepozabno sve\xc4\x8dano uro. V tem je bil na nek na\xc4\x8din povzdignjena veli\xc4\x8dastnost. Naredil je velik vtis na vse"._NEWLINE_Stresemann se je pridru\xc5\xbeil za kratek \xc4\x8das nem\xc5\xa1ki demokratski stranki, a je bil izklju\xc4\x8den zaradi sodelovanja z njenim desnim krilom. Nato je zbral ostanke stare Nacionalne liberalne stranke z njeno sredino in desnico in se pridru\xc5\xbeil Nem\xc5\xa1ki ljudski stranki, sam pa postal njen predsednik.\xc2\xa0Podporo so mu prinesli nem\xc5\xa1ki protestanti srednjega in gornjega sloja. Nem\xc5\xa1ka ljudska stranka je podpirala kr\xc5\xa1\xc4\x8danske dru\xc5\xbeinske vrednote, sekularno izobra\xc5\xbeevanje, ni\xc5\xbeje tarife, kmetijske dodatke, nasprotovala pa socialdemokratom in \xc5\xa1e posebej marksistom in komunistom. Bili so tudi proti raz\xc5\xa1irjanju socialnih programov.\xc2\xa0_NEWLINE_Nem\xc5\xa1ka ljudska stranka je bila sprva opozicija Weimarski republiki, naravni nasprotnik njeni liberalni ustavni ureditvi. Po razli\xc4\x8dnih politi\xc4\x8dnih atentatih je Stresemann vedno bolj sodeloval s politi\xc4\x8dno levico in centrom, a v srcu je vedno verjel v monarhizem..\n_START_SECTION_\nKancler 1923\n_START_PARAGRAPH_\nLeta 1923 Stresemann postane tako kancler nem\xc5\xa1ke vlade kot tudi njen zunanji minister. Istega leta v Berlinu pristopi prostozidarski lo\xc5\xbei Frederika Velikega._NEWLINE_Septembra 1923 Stresemann ustavi odpor, ki je nastal zaradi francoske in belgijske okupacije Porurja, kriza pa traja \xc5\xa1e krepko do 1924 zaradi ustavnih dolo\xc4\x8db.\xc2\xa0Stresemann takrat po\xc4\x8duti prepri\xc4\x8danega, da bo dogovor o reparacija edina pot za obnovo nem\xc5\xa1kega gospodarstva in bolj\xc5\xa1ih mednarodnih odnosov.\xc2\xa0Prav tako si postavi za cilj pridobitev nekdanjega nem\xc5\xa1kega ozemlja, kar obljublja nem\xc5\xa1kemu princu julija 1923._NEWLINE_Hiperinflacija\xc2\xa0je dosegla vi\xc5\xa1ek v novembru 1923.\xc2\xa0Nem\xc4\x8dija je tiskala vedno ve\xc4\x8d denarja, da bi izpla\xc4\x8devala delavce med stavkami ob vedno bolj utapljajo\xc4\x8dih dolgovih zaradi reparacij in sicer\xc5\xa1njih prora\xc4\x8dunskih obveznosti. Stresemann uvede novo denarno valuto\xc2\xa0Rentenmark._NEWLINE_V zgodnjem novembru 1923 se socialdemokrati umaknejo s Stresemannove vlade, ki v istem mesecu tudi sama odstopi, Stresemann nadaljuje politi\xc4\x8dno pot kot zunanji minister Nem\xc4\x8dije do konca svojega \xc5\xbeivljenja.\n_START_SECTION_\nZunanji minister 1923-29\n_START_PARAGRAPH_\nStresemann ob menjavi in novemu kanclerju\xc2\xa0Wilhelmu Marxu s politi\xc4\x8dnega centra, ostane trdno na polo\xc5\xbeaju zunanjega ministra. V nemirni Weimarski republiki je ostal v tako levosredinskih kot desnosredinskih vladah._NEWLINE_Zunanje ministrstvo mu je prineslo mnoge uspehe, mnoge predvsem zaradi kolektivne slabe vesti zmagovalcev. Prvi veliki uspeh je\xc2\xa0Dawesov na\xc4\x8drt\xc2\xa0iz leta 1924, ki je predvidel zmanj\xc5\xa1anje obstoje\xc4\x8dih zavezujo\xc4\x8dih reparacij do zmagovalk in reorganizacija centralne banke\xc2\xa0Reichsbank. \xc4\x8cetudi je bil le del na\xc4\x8drta izveden, je to bil velik znak popu\xc5\xa1\xc4\x8danja s strani mednarodne skupnosti._NEWLINE_Stresemann je bil postavljen v kot skupaj s Nem\xc4\x8dijo po vedno bolj vidnem trudu mednarodne skupnosti, da vzpostavljajo trdna zavezni\xc5\xa1tva za primer ponovne vojne. Po njegovi oceni se je "nem\xc5\xa1ka diplomacija soo\xc4\x8dala s\xc2\xa0katastrofi\xc4\x8dno situacijo". Stresemann je v lu\xc4\x8di novih zavezni\xc5\xa1tev ponudil dogovor, da se bo Veliko Britanija borila na strani Nem\xc4\x8dije, \xc4\x8de Francija napade Nem\xc4\x8dijo, Nem\xc4\x8dija pa se zave\xc5\xbee, da bo spo\xc5\xa1tovala svoje zahodne meje. Z mednarodnimi pogodbi iz Locarna po dolgih pogajanjih sklenejo, da bodo uredili meje po vojni, zagotovljen je bil mir med Nem\xc4\x8dijo in Francijo, Nem\xc4\x8dija je bila sprejeta v Ligo narodov, sile Antante pa so dokon\xc4\x8dno zapustile Porenje.._NEWLINE_Stresemann kot del pakta Locarno ni bil pripravljen podobno utrditi meja s Poljsko.\xc2\xa0Vzhodne meje so bile \xc5\xa1e vedno predmet pogajanj, Rapallski sporazum med Nem\xc4\x8dijo in Rusijo se je \xc5\xa1e utrdil s Berlinskim sporazumom in na\xc4\x8deloma se Nem\xc4\x8dija bila za vse velike dr\xc5\xbeave vedno bolj enakovredna in po\xc5\xa1tena trgovska partnerka in vedno bolj tudi zanesljiv \xc4\x8dlen Lige narodov._NEWLINE_S polo\xc5\xbeaja enakosti dr\xc5\xbeav in trdnim spletom mednarodnih pogodb med \xc4\x8dlanicami, so prav vse dr\xc5\xbeave bile prepri\xc4\x8dane o bodo\xc4\x8dem miru. Stresemann je bil za svoje dose\xc5\xbeke na mednarodnem podro\xc4\x8dju nagrajen kot soprejemnik\xc2\xa0Nobelove nagrade za mir\xc2\xa0leta\xc2\xa01926._NEWLINE_Nem\xc4\x8dija je postala tudi ena prvih podpisnic pakta\xc2\xa0Kellogg-Briand\xc2\xa0leta 1928. Posami\xc4\x8dna dr\xc5\xbeava po paktu ne sme gospodarstvo ali politiko prilagajati bodo\xc4\x8di vojni, konflikti med dr\xc5\xbeavami pa naj se re\xc5\xa1ujejo zgolj na mirovnih konferencah. \xc4\x8cetudi\xc2\xa0Stresemann tega pakta ni sam predlagal in je Nem\xc4\x8dija s podpisom prepri\xc4\x8dala javnost o trdnosti Weimarske Nem\xc4\x8dije. Dawesov plan je bil zamenjan s Youngovim planom februarja 1929, a polo\xc5\xbeaj Nem\xc4\x8dije je bil na splo\xc5\xa1no izbolj\xc5\xa1an._NEWLINE_Stresemann je zunanjo politiko gospodarskega sodelovanja naslanjal predvsem na ZDA.\xc2\xa0Dawesov plan in Youngov plan so bile strate\xc5\xa1ke odlo\xc4\x8ditve. Imel je tudi dober odnos s Herbertom Hooverom. Gospodarsko sodelovanje bi prineslo znatne rezultate, po smrti Gustava in za\xc4\x8detku gospodarske krize 1929 pa je stanje tudi na tem podro\xc4\x8dju bilo znatno poslab\xc5\xa1ano.<_NEWLINE_Leta 1925 po paktu Locarno se je preusmerila pozornost v celoti na vzhodno mejo.\xc2\xa0\xc2\xa0Nem\xc4\x8dija je imela v sosednjih dr\xc5\xbeavah nem\xc5\xa1ko manj\xc5\xa1ino, s katerimi so gradili trdne odnose. Pred pogajanjih o meji na vzhodu, ki so na\xc4\x8deloma bili dovoljeni v Locarnu, je Stresemann \xc5\xbeelel gospodarsko iz\xc4\x8drpano Poljsko, pogajanja bi tako bila la\xc5\xbeja.\n_START_SECTION_\nSmrt\n_START_PARAGRAPH_\nGustav Stresemann je umrl zaradi kapi 3. oktobra\xc2\xa01929 star 51 let. Zapustil je \xc5\xbeeno in dva sinova. Njegova preuranjena smrt, ki ji je sledila tudi smrt\xc2\xa0Aristida Brianda\xc2\xa0leta 1932, je pustila na mednarodnem prostoru luknjo. Ob izbruhu gospodarske krize je evropski prostor iskal dr\xc5\xbeavnike, ki bi bili kos novim situacijam.'